OpenLLM-France/wikimedia huggingface dataset:
# Sahak I Bagratuní

Sahak Bagratuní (en armeni Սահակ Ա Բագրատունի) fou un noble armeni del segle iv de la família dels Bagràtides.

## Biografia

Senyor de Sper, va succeir al seu probable pare Sembat Bagratuní II com aspet (mestre de cavalleria) i thagadir (posa-corona) dels reis d'Armènia. Moïse de Khorène el cita dues vegades en la seva Història d'Armènia, la primera l'any 379 i la segona cap al 387.
Fou el pare de :
* probablement de Sembat Bagratuní III ;
* de l'esposa del rei d'Armènia Valarxak.

## Referències

* ↑ Moïse de Khorène, Histoire de l'Arménie, livre III, chapitre 41.
# Alberto López de Munain Ruiz de Gauna

Alberto López de Munain Ruiz de Gauna (Vitòria, Àlaba, 12 de març de 1969) és un ciclista basc, ja retirat, que fou professional entre 1996 i el 2005. Tota la seva carrera esportiva professional la va dur a terme en el sí de l'equip Euskaltel–Euskadi. En el seu palmarès destaca una victòria d'etapa al Critèrium del Dauphiné Libéré del 2000 i dues etapes de la Volta a Astúries.
Una greu caiguda durant la disputa de la segona etapa del Giro d'Itàlia de 2005 posà fi a la seva carrera esportiva.

## Palmarès

* 1994
** 1r a la Oñati Saria
* 2000
** Vencedor d'una etapa de la Volta a Astúries
** Vencedor del pròleg de la Critèrium del Dauphiné Libéré
* 2001
** Vencedor d'una etapa de la Volta a Astúries
** Vencedor d'una etapa de la Clàssica d'Alcobendas

### Resultats al Tour de França

* 2001. 77è de la classificació general.
* 2003. 98è de la classificació general

### Resultats al Giro d'Itàlia

* 2005. Abandona (2a etapa)

### Resultats a la Volta a Espanya

* 1999. 71è de la classificació general.
* 2000. 30è de la classificació general.
* 2001. 129è de la classificació general
* 2002. 65è de la classificació general
* 2004. 91è de la classificació general

## Referències

* ↑ «LÓPEZ DE MUNAIN RUÍZ DE GAUNA Alberto». [Consulta: 12 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Alberto LOPEZ DE MUNAIN RUIZ DE GAUNA» (en italià). [Consulta: 12 desembre 2022].
* ↑ «El ciclista de Euskaltel Alberto López de Munain, fuera de peligro» (en spanish), 09-05-2005. [Consulta: 12 desembre 2022].
* ↑ «EL CORREO DIGITAL | CICLISMO». [Consulta: 12 desembre 2022].

## Enllaços externs

* Fitxa a sitiodeciclismo.net
# Metalodevita

La metalodèvita és un mineral de la classe dels fosfats, que pertany al grup de la meta-autunita. Anomenat així l'any 1972 per Henri Agrinier, Francis Chantret, Jacques Geffroy, Bernard Hery, Bernard Bachet, i Helene Vachey per la seva localitat tipus a Lodeva, (Occitània) i el prefix «meta» que indica el nivell d'hidratació.

## Classificació

Segons la classificació de Nickel-Strunz, la metalodèvita pertany a «08.ED: Uranil fosfats i arsenats sense classificar» juntament amb els següents minerals: asselbornita, moreauïta, šreinita i kamitugaïta.

## Característiques

La metalodèvita és un fosfat de fórmula química Zn(UO₂)₂(AsO₄)₂·10H₂O. Cristal·litza en el sistema tetragonal. La seva duresa a l'escala de Mohs és 2 a 3.

## Formació i jaciments

S'ha observat associada a betum a la seva localitat tipus. Ha estat descrita a França, als Estats Units i a la República Txeca.

## Referències

* ↑ «Metalodèvite» (en anglès). Mindat. [Consulta: 7 novembre 2015].
# Arquelau II de Macedònia

Arquelau II de Macedònia (Archelaus, grec Ἀρχέλαος ὁ Μακεδών) fou rei de Macedònia, fill i cosuccessor d'Arquelau I de Macedònia que havia estat assassinat. Vas regnar set anys i va morir en un accident en una cacera. Era germà d'Orestes de Macedònia. Eusebi al seu Chronicon li atribueix un regnat de quatre anys.

## Referències

* History of the World Page 283, per Sir Walter Raleigh, Thomas Birch, William Oldys 1829
# Resolució 1751 del Consell de Seguretat de les Nacions Unides

La Resolució 1751 del Consell de Seguretat de les Nacions Unides fou adoptada per unanimitat el 13 d'abril de 2007. Després de recordar totes les resolucions anteriors relatives a la situació a la República Democràtica del Congo, a Burundi i a la regió dels Grans Llacs d'Àfrica, el Consell ampliar el mandat de la Missió de les Nacions Unides a la República Democràtica del Congo (MONUC) fins al 15 de maig de 2007.
El Consell va assenyalar que la situació a la República Democràtica del Congo continuava representant una amenaça per a la pau i la seguretat internacionals a la regió.
El Consell reafirma el seu compromís amb la sobirania, la integritat territorial i la independència política de la República Democràtica del Congo i la seva contribució continuada a la consolidació de la pau i l'estabilitat del país en el període posterior a la transició, en particular a través de la MONUC.

## Referències

* ↑ «SECURITY COUNCIL EXTENDS MISSION IN DEMOCRATIC REPUBLIC OF CONGO UNTIL 15 MAY, UNANIMOUSLY ADOPTING RESOLUTION 1751 (2007)». United Nations, 13-04-2007.

## Vegeu també

* Llista de resolucions del Consell de Seguretat de les Nacions Unides 1701 a la 1800 (2007 - 2008)
* Segona Guerra del Congo
* Conflicte d'Ituri
* Conflicte de Kivu

## Enllaços externs

* PDF Text de la Resolució a UN.org
# Battigny

Battigny és un municipi francès situat al departament de Meurthe i Mosel·la i a la regió del Gran Est. L'any 2007 tenia 105 habitants.

## Demografia
### Població

El 2007 la població de fet de Battigny era de 105 persones. Hi havia 40 famílies, de les quals 12 eren unipersonals (12 dones vivint soles i 12 dones vivint soles), 12 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 48 habitatges, 42 eren l'habitatge principal de la família, 2 eren segones residències i 4 estaven desocupats. 47 eren cases i 1 era un apartament. Dels 42 habitatges principals, 41 estaven ocupats pels seus propietaris i 1 estava llogat i ocupat pels llogaters; 4 tenien dues cambres, 3 en tenien tres, 7 en tenien quatre i 28 en tenien cinc o més. 36 habitatges disposaven pel capbaix d'una plaça de pàrquing. A 15 habitatges hi havia un automòbil i a 24 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Battigny el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 8 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 8 | 65 a 69 | 0 |
| 4 | 60 a 64 | 8 |
| 4 | 55 a 59 | 0 |
| 4 | 50 a 54 | 4 |
| 4 | 45 a 49 | 4 |
| 4 | 40 a 44 | 4 |
| 8 | 35 a 39 | 0 |
| 0 | 30 a 34 | 8 |
| 0 | 25 a 29 | 0 |
| 4 | 20 a 24 | 4 |
| 0 | 15 a 19 | 4 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 62 persones, 47 eren actives i 15 eren inactives. De les 47 persones actives 46 estaven ocupades (23 homes i 23 dones) i 1 aturada (1 home). De les 15 persones inactives 6 estaven jubilades, 4 estaven estudiant i 5 estaven classificades com a «altres inactius».

### Activitats econòmiques

Dels 5 establiments que hi havia el 2007, 1 era d'una empresa extractiva, 1 d'una empresa de fabricació d'altres productes industrials, 2 d'empreses de construcció i 1 d'una empresa de comerç i reparació d'automòbils.
Dels 2 establiments de servei als particulars que hi havia el 2009, 1 era un paleta i 1 empresa de construcció.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Battigny a l'INSEE.
* Évolution et structure de la population Fitxa amb el detall de dades de Battigny a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Stoughton (Saskatchewan)

Stoughton és un poble de Saskatchewan, Canadà. Segons el cens de 2011 tenia 694 habitants.
El Servei de Policia de Stoughton ja no existeix perquè era massa petit i ara està en associació amb la Reial Policia Muntada del Canadà per proporcionar servei de policia del poble i els seus voltants. Aquest poble es troba a unes vuitanta-vuit milles al sud-est de Regina. És l'oficina administrativa de la reserva índia Primera Nació Ocean Man. Aquesta banda índia conté membres de tres nacions: assiniboines, saulteaux (anishinaabe) i cree.
La ciutat és creuada per l'Autopista 13, Autopista 33 i Autopista 47.

## Galeria

* Carretera i elevador de gra
* Elevador de gra
* Gasolinera
# R.P.M.

R.P.M. és una pel·lícula estatunidenca dirigida per Stanley Kramer i estrenada el 1970. Ha estat doblada al català.

## Argument

Al final dels anys 1960, estudiants contestataris, dirigits per l'activista Rosllocr, ocupen una universitat de la costa californiana. «Paco» Perez, professor reputat pel seu liberalisme i el seu anticonformisme, és designat per presidir el campus. La revolta s'intensifica amb amenaces de saqueig i la policia és cridada. Perez s'enfronta llavors a un cas de consciència: restablir l'ordre o donar suport a les reivindicacions estudiantils…

## Repartiment

* Anthony Quinn: el Professor F.W.J. « Paco » Perez
* Ann-Margret: Rhoda
* Gary Lockwood: Rosllocr
* Paul Winfield: Steve Dempsey
* Graham Jarvis: Thatcher, el cap de la polícia

## Referències

* ↑ Expressió anglesa Revolutions per minute corresponent a revolució per minut.
* ↑ esadir.cat. RPM. esadir.cat.
* ↑ «RPM». The New York Times.
* ↑ Inauguració el 8 de març de 1964. Font: lloc de la Universitat del Pacific Arxivat 2007-02-02 a Wayback Machine.
# Reacció de Williamson

La reacció de Williamson és un mètode de síntesi d'èters a partir d'un alcohol i un halur orgànic. Típicament implica la reacció d'un ió alcòxid amb un halur d'alquil primari a través d'una reacció S$_N$2.
Aquesta reacció, desenvolupada pel químic britànic Alexander W. Williamson el 1850, és important en la història de la química orgànica, ja que va ajudar a demostrar l'estructura dels èters.

## Bibliografia

* Michael B. Smith, Jerry March, March's Advanced Organic Chemistry, 6ª ed., John Wiley & Sons, Inc., 2007, ISBN 0-471-72091-7.
# Club Français

El Club Français fou un club de futbol francès de la ciutat de París.

## Història

El club va ser fundat l'any 1890. Destacà a començament de segle xx, proclamant-se campió de França (USFSA) el 1896 i de Copa el 1931. Fou membre de la primera Lliga francesa la temporada 1932-33, però acabà descendint a segona divisió. Després de la temporada 1934-35 el club desaparegué per problemes financers.

## Palmarès

* Lliga francesa de futbol:
** 1896
* Copa francesa de futbol:
** 1931
* Copa Manier:
** 1897, 1898, 1899, 1900, 1901, 1903
* Copa Dewar:
** 1900
* Championnat de Paris (USFSA):
** 1899, 1900
* Championnat de Paris:
** 1929, 1930
* Challenge de la Renommée:
** 1918

## Uniformes

L'uniforme tradicional del club és rosa i negre.

## Futbolistes destacats

Jugadors del Club Français a l'equip de França
| Jugador | Partits | Període | Partits (total) |
| Maurice Banide | 2 | 1933-1934 | 9 |
| Jean Batmale | 1 | 1921 | 6 |
| Marcel Bertrand | 5 | 1929 | 5 |
| Fernand Canelle | 6 | 1904-1908 | 6 |
| Julien Du Rhéart | 1 | 1908 | 3 |
| Georges Garnier | 3 | 1904-1905 | 3 |
| Raymond Gigot | 1 | 1905 | 1 |
| Robert Mercier | 6 | 1931-1933 | 7 |
| Raymond Sentubéry | 3 | 1924-1926 | 3 |
| Total | 28 | 1904-1934 | |
* Club Français el 1897.
* Club Français-Ramblers (Standard) el 1897.
* Club Français-White Rovers el 1898.
* Club Français-Standard AC el 1899.
* Club Français campió USFSA el 1896.
* Club Français el 1898.
* Club Français el 1913.
* Club Français el 1921.
* Club Français campió de Copa el 1931.
* Gaston Doumergue i Huvier.
* Stade Buffalo (1923).

## Referències

* ↑ Georges Duhamel. Le football association : ses débuts. Angoulême, Imprimerie de la Charente, 1931 / 1959.
* ↑ Pierre Denaunay; Jacques De Ryswick, Jean Cornu i Dominique Vermand. 100 ans de football en France. Atlas, 1989. ISBN 2-7312-0743-4.
* ↑ «Yearwise list of the champions of France». rsssf.com. [Consulta: 9 abril 2017].
* ↑ Perfil a pari-et-gagne.com
* ↑ «Football association». Diari L'Auto, número 6136. [Consulta: 9 novembre 1917].
* ↑ «Fiche de Maurice Banide». Arxivat de l'original el 4 de març 2016. [Consulta: 6 novembre 2015].
* ↑ «Fiche de Jean Batmale». Arxivat de l'original el 24 de setembre 2015. [Consulta: 6 novembre 2015].
* ↑ «Fiche de Marcel Bertrand». Arxivat de l'original el 15 de juliol 2014. [Consulta: 6 novembre 2015].
* ↑ «Fiche de Fernand Canelle». Arxivat de l'original el 13 de març 2016. [Consulta: 6 novembre 2015].
* ↑ «Fiche de Julien Du Rhéart». Arxivat de l'original el 30 d’octubre 2016. [Consulta: 6 novembre 2015].
* ↑ «Fiche de Georges Garnier». [Consulta: 6 novembre 2015].
* 1 2 «Fiche de Raymond Gigot». Arxivat de l'original el 24 de setembre 2015. [Consulta: 6 novembre 2015].
* ↑ «Fiche de Raymond Sentubéry». Arxivat de l'original el 3 de març 2016. [Consulta: 6 novembre 2015].
# Comtat de Troyes

El comtat de Troyes fou una jurisdicció feudal de França a la Xampanya, centrada a la població de Troyes.

## Llista de comtes
### 820 - 852

    Aleran († 852)

### 853 - 858

    Eudes I († 871), probablement germà gran de Robert el Fort, casat amb Wandilmodis. Per haver-se revoltat Eudes I fou destituït el 858

### 858 - 866

    Rodolf († 866), advocat de Saint-Riquier, oncle de Carles II el Calb.

### 866 - 871

    Eudes I (possible una segona vegada, però s'assenyala també a Bosó V de Provença el 870 (?).

### 871 - 876

    Eudes II, fill

### 876 - 886

    Robert I dit "Porte Carquois", germà. Casat amb Gisela, filla de Lluís II el Tartamut

### 886 - 894

    Adalelm, fill d'Emenó, comte de Poitiers i d'una germana de Robert I.

### 894 - 921

    Ricard el Justicier († 921), duc de Borgonya, casat amb Adelaida filla de Conrad II de Borgonya. El 894 agafa el títol de comte de Borgonya després de conquerir la ciutat.

### 921 - 923

    Raül I de França († 936), fill. Duc de Borgonya (921-923), casat amb Emma, filla de Robert I, rei de França (923-936).

### 923 - 924

    Garnier († 924), fill de Ricard, comte d'Amiens (883-885) i comte d'Autun (879-885). Casat amb Teutberga d'Arles, filla de Teobald d'Arles.

### 926- ?

    Ricard, fill.

### 936 - 952

    Hug el Negre († 952), germà, duc de Borgonya.

### 952 - 956

    Gilbert de Chalon († 956), comte principal dels Borgonyons

### 956 - 967

    Robert II de Vermandois, comte de Meaux (943-967) i de Troyes (956-967), fill d'Heribert II, comte de Vermandois
       casat amb Adelaide de Werra, comtessa de Troyes, filla de Gilbert de Chalon

### 967 - 997

    Heribert I de Troyes, comte (III) de Meaux i (I) de Troyes, fill

### 997 - 1022

    Esteve I, comte de Meaux i de Troyes, fill

### 1022 - 1037

    Eudes I (III) (983 † 1037), comte de Blois, de Chartres, de Reims, de Meaux i de Troyes, cosí
       casat en primeres noces el 1103 amb Matilde de Normandia († 1006)
       casat en segones noces amb Ermengarda d'Alvèrnia

### 1037 - 1047

    Esteve II († 1047), comte de Meaux i de Troyes, fill (amb Ermengarda d'Alvèrnia)

### 1047 - 1066

    Eudes II (IV) († 1115), comte de Meaux i de Troyes, fill
       va acompanyar a Guillem el Conqueridor i es va instal·lar a Anglaterra. El seu oncle es va apoderar dels seus dominis de Xampanya.

### 1066 - 1089

    Tibald I de Troyes i III de Blois (1019 † 1089), comte de Blois, etc., de Meaux i de Troyes, fill d'Eudes I (III) i d'Ermengarda d'Alvèrnia
       casat en primeres noces amb Garsenda del Maine
       casat en segones noces amb Adelaida de Valois

### 1089 - 1093

    Eudes V († 1093), comte de Troyes, fill de Tibald I (III) i d'Adelaida de Valois

### 1093 - 1125

    Hug I de Xampanya († 1126), comte de Troyes, comte de Xampanya el 1102, fill de Tibald I (III) i d'Adelaida de Valois
En endavant el títol de comte de Troyes fou de fet tapat pel de comte de Xampanya. Vegeu Comtat de Xampanya.
# Rasa d'Ollers

La Rasa d'Ollers és un torrent afluent per la dreta de la Riera de Llanera que transcorre íntegrament pel terme municipal de Torà (Segarra). La seva xarxa hidrogràfica, que també transcorre íntegrament pel terme municipal de Torà, està constituïda per quatre cursos fluvials la longitud total dels quals suma 2.537 m.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Concert italià (Bach)

* Concert italià 1.---
* 2. Andante
* 3. Presto
* Martha Goldstein (clavecí)
El Concert italià, BWV 971, va aparèixer amb el següent títol original: Concerto nach Italienischem Gusto (Concert al gust italià). Va ser publicat l'any 1735 com la primera part del Clavier-Übung II, juntament amb l'Obertura a l'estil francès que ocupà la segona part. És un concert de tres moviments per clavecí sol. És una obra molt popular entre les obres per a teclat de Bach, i ha estat àmpliament enregistrada tant al clavecí com al piano.

## Estructura i anàlisi

Consta del següents tres moviments:
* (Sense indicació de tempo)
* Andante
* Presto
El primer i tercer moviments, en fa major, són molt vius, basat en l'ús del ritornello, emmarquen el moviment lent central, un arioso florit en re menor, la tonalitat relativa.
Aquests concerts es basen en les funcions de contrast entre els diferents grups d'instruments, i Bach imita aquest efecte mitjançant la creació de contrastos d'intensitats, forts i fluixos, que requereixen els dos teclats d'un clavecí. De fet, juntament amb l'Obertura a la francesa i algunes de les Variacions Goldberg, aquesta és una de les poques obres de Bach que requereix expressament un clavecí de dos teclats.
Bach també transcrigué altres concerts de Vivaldi i d'altres, i ho feu per a clave sol (BWV 972-987), i per a orgue (BWV 592-596).
# Colagog

Un colagog és una substància que provoca l'evacuació de la bilis cap al duodè, especialment com a resultat de la contracció de la bufeta.

## Referències

* ↑ «Colagog». Gran Enciclopèdia Catalana. Barcelona: Grup Enciclopèdia Catalana.
* ↑ «Colagog». Cercaterm. TERMCAT, Centre de Terminologia.
# Colaisde na Gàidhlig

El Colaisde na Gàidhlig o The Gaelic College és una institució educativa canadenca situada a la comuna de St. Ann, a l'Illa del Cap Bretó (Nova Escòcia) i fundada el 1938 pel pastor presbiterià A.W.R. MacKenzie. La missió d'aquesta institució consisteix a promoure, preservar i perpetuar a través de l'estudi i totes les àrees relacionades amb la cultura, la música, la llengua, les arts, els oficis, els vestits i les tradicions dels immigrants de les Terres Altes d'Escòcia.
Durant els primers anys, la institució es va dedicar a l'ensenyament del gaèlic escocès, que el 1930 ja es trobava sota amenaça de desaparèixer, tot i haver-se parlat per prop de 100.000 persones a Nova Escòcia, fins que l'adveniment dels mitjans de transport moderns i de les comunicacions al principi del segle xx van començar a obligar-ne l'assimilació anglesa de les economies bàsicament agràries del Cap Bretó i de Nova Escòcia.
Avui dia, el Colaisde na Gàidhlig té un abast més ampli per tal de preservar la cultura de les Terres Altes escoceses que s'hi va assentar durant els segles xviii i xix, gràcies als cursos que ofereix de gaèlic escocès i de temàtica especialitzada.

## Referències

* ↑ Sobre l'escola Arxivat 2014-09-06 a Wayback Machine.. Web oficial del Colaisde na Gàidhlig / The Gaelic College

## Vegeu també

* Gaèlic escocès
* Gaèlic canadenc
* Illa del Cap Bretó

## Enllaços externs

* Plana web oficial del centre: www.gaeliccollege.edu
# Referèndum constitucional del Senegal de 1963

El 3 de març de 1963 es va celebrar al Senegal un referèndum.Fou organitzat pel President Léopold Sédar Senghor, elegit en 1960, per a obtenir l'aprovació de la nova constitució, per suprimir el lloc de Primer Ministre i establir un sistema presidencial.
Va ser el primer referèndum que es dugué a terme a Senegal des que es va independitzar-se de França l'any 1960. Amb una participació del 94,3%, la victòria del sí fou aclaparadora amb un 99,5% dels vots.

## Context

Des de la independència, Senghor i Mamadou Dia han compartit el poder. El primer és el President de la República, mentre que el segon presideix el Consell. A finals de 1962 va suposar la fi de l'amistat entre els dos homes. Mamadou Dia fou arrestat el 18 de desembre acusat d'un intent de cop d'estat.
En aquest context, Senghor organitzà un referèndum per a aprovar una nova Constitució que permet concentrar el poder executiu en mans del President de la República. A més, el President també podrà nomenar i destituir els ministres. No obstant això, el President ja no podrà dissoldre l'Assemblea Nacional.

## Referències

* ↑ «Elections in Senegal». [Consulta: 24 agost 2020].
# Referèndum constitucional del Senegal de 2016

El 20 de març de 2016 es va celebrar al Senegal un referèndum constitucional. Els canvis proposats en la Constitució van ser aprovats pel 62% dels votants. La majoria va votar a favor en tretze de les catorze regions, i només a la regió de Diourbel va haver-hi una majoria en contra.

## Context

Es van proposar un total de 15 canvis en la Constitució, entre ells:
* Escurçament del mandat presidencial de set a cinc anys. En contra dels desitjos del president Macky Sall, això només s'aplicaria a partir de les pròximes eleccions presidencials de 2019.
* Reconeixement constitucional del líder de l'oposició.
* Augment de les competències de les autoritats locals.
* Drets a un medi ambient net.
* Canvis en els drets sobre la propietat de la terra i els recursos naturals.

## Referències

* ↑ Sénégal: Référendum, le OUI va l'emporter avec plus de 60%, vers un recours d'Idrissa Seck à Thiès Koaci, 22 March 2016
* ↑ Voters in Benin, Cape Verde, Congo, Niger, Senegal and Zanzibar go to polls BBC News, 20 March 2016
* ↑ Senegal: President Macky Sall in power until 2019 after failing to shorten term International Business Times, 17 February 2016
# Renato Janine Ribeiro

Renato Janine Ribeiro (Aracatuba, Brasil, 1949), és professor d'Ètica i Filosofia política de la Universitat de São Paulo. S'ha esforçat per pensar una filosofia política que tingui en compte les societats occidentals que donen més importància a l'afecte en la vida pública, com ara la brasilera i altres de l'anomenat “Tercer Món”. Els seus interessos principals són la naturalesa teatral de la representació política i les dificultats en la construcció de la democràcia al Brasil. L'any 1998 va rebre l'Orde Nacional al Mèrit Científic i el 2009, l'Orde de Rio Branco. Entre les seves publicacions destaquen A sociedade contra o social: o alto custo da vida pública no Brasil (Companhia das Letras e Fundação Biblioteca Nacional, 2000, premi Jabuti d'assaig 2001) i A universidade e a vida atual. Fellini não via filmes (Campus, 2003).

## Referències

* ↑ «Renato Janine Ribeiro». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Colibrí amazília ventre-roig

El colibrí amazília ventre-roig (Amazilia castaneiventris) és una espècie d'ocell de la família dels troquílids (Trochilidae) que habita boscos del nord de Colòmbia.